text: Лошото момче, което обича скандала и Холивуд: Шон Пен на 58! - Известни - Edna.bg
  17.08.2018 09:00 4207
  Шон Пен е един от най-награждаваните актьори на своето поколение и един от малкото изпълнители с две награди "Оскар" за главна мъжка роля.
  Печелил е статуетките за "Реката на тайните" и "Милк". Общо Шон Пен има пет номинации за приза на Академията.
  А зад гърба си има още над 70 различни отличия и 105 номинации.
  Роден е на 17 август 1960 г. в Санта Моника, Калифорния.
  Син е на Лео Пен (актьор и режисьор) и на Айлийн Райън (актриса). Брат му Майкъл Пен е музикант, а вторият му брат Крис умира през 2006 г. Шон и баща му са левичари.
  Преди няколко месеца се ориентира към литературата публикува своя дебютен роман "Bob Honey Who Just Do Stuff", който беше ниско оценен от критиците и получи неофициалната и непрестижна титла "най-лоша книга на годината".
  Известен е с това, че е подпомагал много хуманитарни, благотворителни и социални каузи.
  През годините той е имал дълги семейни връзки с Мадона (от 1985 до 1989 година) и колежката си Робин Райт (от 1996 до 2010 година), от която две деца.
  Преди няколко години Шон Пен започна любовна афера с Шарлийз Терон и двамата дори обявиха годеж, но тя го напусна след по-малко от две години.
  Към днешната дата повечето му взаимоотношения са краткотрайни и с доста по-млади от него жени. Дори се говори, че последната му приятелка е на 27.
  В последните години името на Пен се спряга в историята, че окончателно е решил да се откаже от киното, но дали това ще се случи наистина предстои да разберем...